VS00008215
Datum: 2007-05-31T02:00:00.000+02:00
datum_sodbe_i_stopnje: 2016-01-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe zob in čeljusti in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice
fischer: izredno hudi primeri
odskodnina: 252.500 EUR
opombe: II Ips 144/2017 Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 26 do 45 let

Voznik kamiona (ob nesreči star 27 let).

## Škodni dogodek

Prometna nesreča - oškodvanc kot voznik motornega kolesa je trčil s traktorjem. Sokrivda oškodovanca je 20%.

## Poškodba

Zlom 3. in 4. prsnega vretenca (posledica je mrtvoudnost od pasu navzdol), zlom 3. in 4. rebra obojestransko z izlivom krvi med porebrnico in popljučnico, zlom prečnih izrastkov 3. do 6. prsnega vretenca, udarnina pljuč na desni strani, rana na desni goleni, odkrušenje več zob.

## Telesne bolečine

67.000 EUR Hude telesne bolečine - kumulativno 75 dni (od tega občasne 14 dni), pojavljale se bodo tudi v bodoče in bodo ob rednem jemanju zdravil trajale kumulativno 3 dni na leto. Srednje hude telesne bolečine - kumulativno 30 dni (takrat, kadar so se bolečine stopnjevale v jakosti, pa še ni vzel protibolečinskih sredstev ali takrat, ko so hude bolečine popuščale; pojavljale se bodo tudi v bodoče kumulativno 21 dni na leto. Lahke telesne bolečine - kumulativno 7 mesecev (neprestane so trajale 3 mesece in pol), občasne lahke pa trpi še vedno ob spremembah vremena in lažjih krčih; pojavljale se bodo tudi v bodoče, ob jemanju zdravil bodo trajale kumulativno 21 dni na leto.

#### Hospitalizacija

7 mesecev, od tega 48 dni v Enoti intenzivne terapije in nege; 3 operacije v splošni anesteziji;

#### Ambulantno zdravljenje

29 pregledov pri specialistih in splošnem zdravniku.

#### Rehabilitacija

Fizikalne terapije doma, v rehabilitacijskem zavodu in v bolnišnici - skupaj 10 mesecev.

#### Nevšečnosti med zdravljenjem

Odprtina v sapniku in dihalna cevka v njem 826 dni); cevka v prsnem košu za črpanje krvi in zraka (1 teden); cevka v mehurju (6 tednov), priključitev na umetna pljuča (14 dni), hranjenje po sondi, jemanje Ditropana in Lycra; več UZ sečil, urodinamska preiskava, transfuzija krvi, RTG (51x), daljše obsevanje na CT (2x v nekaj minutah prejel skupno dozo sevanja 20 mSv); prejemanje različnih antibiotikov (14 dni), sredstva proti strjevanju krvi v podkožje trebuha (60 dni), 28 dni je imel povišano temperaturo, kovinski material v hrbtenici (1 leto); preležanine kolka, nošenje vratno-prsnega steznika ob sedenju; prejemanje visokega odmerka sintetičnega hormona nadledvične žleze.

## Strah

15.500 EUR Izredno hud primarni strah od nesreči in pred njo; intenziven sekundarni strah ves čas hospitalizacije (7 mesecev), strah je še vedno prisoten, tako pred mogočimi zapleti in pred tem, da ga bodo vsi zapustili; zato večkrat tedensko vzame Apaurin.

## Zmanjšanje življenjske aktivnosti

150.000 EUR Življenjske funkcije in dejavnosti so 79% zmanjšane. Od pasu navzdol ne čuti dotika in bolečine, ne krči mišic. Zaradi mrtvoudnosti so pogosti zapleti s črevesjem in sečili; jemati mora odvajala v časovnem intervalu za odvajanje blata, nositi mora plenice, za odvajanje vode pa uporabljati kateter 5-6x dnevno; oslabi mišični obroč trebuha in spodnjega dela prsnega koša, težave so z vzdrževanjem ravnotežja med sedenjem, zato se mora podpirati z oporami ali z eno ali obema rokama. Ima nevrološke izpade od 4. prsnega vretenca navzdol. Stanje je dokončno. Giblje se lahko le v invalidskem vozičku. Ni sposoben zaploditi otroka po naravni poti, ni sposoben za normalne spolne odnose; z ženo jih nimata že nekaj let, pri ženi je spolna sla ugasnila. Nezmožen je za vsako delo. Ne more se dobro obračati pri ležanju, se sam obleči, obuti, pripraviti večino hrane in opravljati osebne higiene. Ne more dvigniti sina, ki se je rodil po nesreči. Počuti se manjvrednega, težko najde smisel življenja, občuti željo da bi umrl, brezperspektivnost. Trpi zelo hude duševne bolečine zaradi telesne oviranosti. Povečala se bo verjetnost zlomov, verjetno bo prišlo do osteoporoze na spodnjih udih. Pričakovana življenjska doba bo krajša. Težko mu je, ker žena skrbi za njegovo osebno higieno, saj je bil prej samostojna, dinamična oseba, ki je pomagala drugim. Boji se, da ga bodo dali v dom in izgube oseb, ki zanj skrbijo; skrbi ga, da bi prišlo do zdravstvenih zapletov. Ima hudo depresivno motnjo kot odziv na telesno prikrajšanost. Je globoko osebnostno prizadet. Sicer razmišlja normalno, lahko bere, piše, normalno komunicira, nima težav s spominom, ni mu bilo odvzeto vozniško dovoljenje. Aktiven je v društvu paraplegikov, občasno se ukvarja s streljanjem in je urednik revije društva.

#### Opis invalidnosti

Invalid I. kategorije.

## Skaženost

15.000 EUR Brazgotine na vratu, prsnem košu, goleni, hrbtu. Vezan je na invalidski voziček. Ob srečevanjih z ljudmi občuti sram, manjvrednost, zapostavljenost in označenost. Ostaja doma, družbi se izogiba, prav tako kot se ga izogibajo tudi ljudje.

---

ZOR člen 200